VEDTÆGTER FOR SØNDERJYSK FJERKRÆKLUB

§1. Navn og hjemsted

1. Foreningens navn er Sønderjysk Fjerkræklub
2. Foreningens hjemsted er 6270 Tønder
3. Foreningen er en lokal afdeling af Danmarks Fjerkræavlerforening

§2. Klubbens formål

1. At fremme interessen og glæden for racefjerkræ i det sønderjyske.

Til fjerkræ regnes: Høns, dværghøns, ænder, gæs, kalkuner og duer samt alle arter af sirfjerkræ.

§3. Fjerkræklubbens medlemmer

1. Enhver som aktivt vil arbejde for klubbens formål kan optages som medlem,

Aktive medlemmer skal samtidig være medlem af Danmarks fjerkræavlerforening for Raceavl

Passive medlemmer kan optages, men er ikke valgbare og har ikke stemmeret.

1. Kontingentets størrelse fastsættes af generalforsamlingen

Kontingentet opkræves forud for hvert regnskabsår.

1. Indmeldelse modtages af alle i bestyrelsen

Medlemskabet er først gyldigt, når der er betalt kontingent

Udmeldelse kan ske skriftligt til kasseren med virkning fra udgangen af regnskabsåret.

1. Æresmedlemmer af klubben kan udnævnes af en enig klubbestyrelse

(Klubben betaler kontingentet)

1. Udelukkelse af et medlem kan kun ske ved en enig klubbestyrelses beslutning.

Det kan være opførsel der skader klubbens omdømme eller kontingentrestance ud over to måneder.

Ved udelukkelse har medlemmet krav på at sagen behandles på først kommende generalforsamling

og at sagen sættes på dagsordenen som et særligt punkt.

Afgørelsen om udelukkelse kræver samme majoritet som ved ændring af klubbens vedtægter.

§4. Klubbestyrelsen

1. Klubben ledes af en bestyrelse bestående af 3-7 Aktive medlemmer

Valgene gælder for 2 år af gangen

2. Senest 14 dage efter nyvalg, afholdes konstituerende møde, hvor der vælges Formand, Kasserer og

Sekretær.

3.Der vælges hvert år 2 bestyrelsessuppleanter samt 2 revisorer og 1 revisorsuppleant

4.Formanden indkalder til møde, så ofte det skønnes nødvendigt eller når halvdelen af bestyrelsen ønsker

Det. Bestyrelsen er beslutningsdygtig når halvdelen af medlemmerne er mødt.

Formanden leder møderne og ved dennes fravær, næstformanden.

1. Sekretæren fører forhandlingsprotokol over beslutninger på bestyrelsesmøder og generalforsamlinger.

§5. Økonomi, regnskab og revision

1. Regnskabsåret følger kalenderåret
2. Bestyrelsen er ansvarlig overfor generalforsamlingen for budget og regnskab
3. Klubbens kasserer fører regnskabet og medlemsregister samt aflægger regnskabet på Generalforsamling.

Regnskabet revideres inden generalforsamlingen af de valgte revisorer.

Påtegnelser af revisorerne meddeles omgående formanden, der snarest indkalder til bestyrelsesmøde.

§6. Generalforsamling

1. Generalforsamlingen er klubbens øverste myndighed

2. Ordinær generalforsamling afholdes inden udgangen af Februar måned og skal varsles med mindst

14 dage i det Grønne blad

3. Dagsorden for klubbens ordinære generalforsamling skal indeholde følgende:

Valg af dirigent og stemmetællere

Formandens beretning

Fremlæggelse af regnskabet

Indkomne forslag, angående klubben og Rep. møde(skal være formanden i hænde 14 dage før)

Kommende års aktiviteter

Valg til bestyrelse

Valg af to bestyrelses supl, 2 revisorer og 1 rev. Supl.

Valg af repræsentant til Rep.møde

Eventuelt

4. Generalforsamlingen kan, når den er lovligt indvarslet træffe afgørelser i alle klubbens forhold.

Klubbens vedtægter kan kun ændres på ordinær generalforsamling med 2/3 stemmers flertal

Afstemninger er ved håndsoprækning eller skrifligt, hvis 1 medlem ønsker det.

Formanden kan indvarsle ekstraordinær generalforsamling, når et flertal af bestyrelsen eller 1/3 af

Medlemmerne ønsker det.

Ekstraordinær generalforsamling skal afholdes inden 1 mdr efter anmodning.

Medlemmer af DFfR hovedbestyrelse har ret til at overvære klubbens møder og deltage i debatten, dog

Uden stemmeret

.

§7 Tegningsregler og hæftelse

Klubben tegnes udadtil ved formandens underskrift og mindst et bestyrelsesmedlem.

Ved optagelse af lån og ved salg/pantsætning af fast ejendom tegnes foreningen af den hele bestyrelse.

Der påhviler ikke bestyrelse eller medlemmer nogen personlig hæftelse for de forpligtelser der påhviler

Klubben.

§8. Opløsning

Klubbens opløsning kan kun finde sted på en særlig i den anledning indkaldt ekstraordinær generalf.

Og skrifligt er tilgået alle medlemmer.

Mindst 2/3 af de fremmødte skal stemme for opløsning.

Klubbens materialer og lignende, deponeres hos DFfR, for evt senere opstart af ny klub.

Klubbens midler anvendes i overenstemmelse med de i §2 fastsatte formål eller deponeres hos DFfR

Beslutning om den konkrete anvendelse af formuen træffes af den opløsende generalforsamling

DFfR kan efter 5 år vedtage at anvende midlerne til fremme for Racefjerkræsagen i sin helhed eller

almennyttige formål.

Således vedtaget på D.F.f.R.`s ordinære repræsentantsskabsmøde i Billund d. 30. Maj 2015

Således vedtaget på klubbens ordinære generalforsamling den 19. Juni 2021

-------------------- ---------------------- ---------------------

Formand Næstformand Kasserer

------------------- -------------------- ----------------------

Sekretær Best. Medlem Best. Medlem

-------------------

Best. Medlem